สวัสดีค่ะ เราไม่เคยมีเพศสัมพันธ์ แต่แฟนเคยใช้นิ้วให้ แต่เราไม่ให้เค้าใช้นิ้วที่เปื้อน ทุกครั้งที่จะใช้นิ้วเราจะให้เค้าไปล้างมือด้วยสบู่มาก่อน แล้วรอบเดือนเรามาไม่ค่อยปกติอยู่แล้ว มาครั้งล่าสุดคือ26มีนาคม แล้วเมื่อวันที่30เมษายน ตอนปัสสาวะมีลิ่มเลือดเล็กๆ และมีเลือดสีน้ำตาลเปรอะบนผ้าอนามัยเล็กน้อย แบบนี้จะเป็นอะไรมั้ยคะ เราเครียดมาสักพักแล้ว
สวัสดีค่ะ สีเลือดประจำเดือนที่เป็นสีเข้ม หรือสีน้ำตาลบ่งบอกว่า เป็นเลือดเก่าที่คงค้างในมดลูก ไม่ได้บ่งบอกโรคหรือภาวะผิดปกติใดๆนะคะการมีเลือดออกกระปริดกระปรอยทางช่องคลอด สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามา ยังไม่สามารถระบุสาเหตุของเลือดที่ออกกระปริดกระปรอยนี้ได้นะคะ แนะนำให้ดูอาการก่อนค่ะแต่หากยังมีเลือดออกกระปริดกระปรอยผิดปกติต่อเนื่องเกิน 3 เดือน แนะนำไปพบแพทย์เพื่อตรวจวินิจฉัยโรคอีกทีนะคะ